Държавен вестник, бр. 104, 2025 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  104
от Закона за гражданското въздухоплаване 
въз основа на заявление със съдържание, 
посочено в приложение № 3, когато са из­
пълнени следните условия:
1. заявителят отговаря на изискванията по 
чл. 6, буква „б“ от Регламент (ЕС) 2017/373;
2. заявителят докаже, че може да извърш­
ва летателни проверки, които съответстват 
на стандартите на ICAO, чрез представяне 
на документи относно организационната 
си структура, наличие на квалифициран 
персонал и методи на работа;
3. заявителят притежава опит в извършва­
не на летателни проверки в държава – членка 
на ЕС, не по-малък от 3 години;
4. заявителят разполага със система за 
летателни проверки, с която може да из­
върши летателни проверки на заявените 
съоръжения и която отговаря на условията 
за издаване на удостоверение за експлоата­
ционна годност.
(2) Когато заявителят предложи лета­
телната проверка да се извършва с възду­
хоплавателно средство или система, които 
са нови като концепция за извършването 
на летателни проверки, ГД „ГВА“ може да 
изиска становище от експерти или да из­
върши консултации с организации с опит в 
подобна дейност. В този случай срокът за 
разглеждане на заявлението спира да тече 
до получаване на становището/извършване 
на консултациите.
(3) Главният директор на ГД „ГВА“ издава 
сертификата за доставчик на услуги за ле­
тателни проверки заедно с удостоверението 
за експлоатационна годност на заявената 
система за летателни проверки.
(4) Главният директор на ГД „ГВА“ може 
да прекрати, ограничи или временно да спре 
правата, произтичащи от сертификата по 
ал. 3 при условията на чл. 16е от ЗГВ, както 
и когато удостоверението за експлоатационна 
годност на използваната от доставчика сис­
тема за летателни проверки бъде отнето или 
действието му бъде ограничено в случаите 
по чл. 12, ал. 1.
(5) Сертифицираният доставчик по ал. 1, 
който желае да преустанови предоставя­
нето на услугата, уведомява ГД „ГВА“ за 
намерението си най-малко 90 дни преди 
преустановяването є.“
§ 11. В чл. 18 се правят следните изме­
нения и допълнения:
1. В ал. 2 думите „Инженерът – борден 
оператор,“ се заменят с „Експертът по ле­
тателна инспекция“, а думата „даденото“ се 
заменя с „проверяваното“.
2. В ал. 4 след думите „въздушното 
движение“ се поставя запетая и се добавя 
„когато това е предвидено в процедурата за 
извършването на проверката,“.
3. В ал. 6 в основния текст думите „ин­
женерът – борден оператор,“ се заменят с 
„експертът по летателна инспекция“.
§ 12. В чл. 19, ал. 2 думите „не съответ­
стват“ се заменят със „съответстват“.
§ 13. В чл. 20, ал. 1 се правят следните 
изменения:
1. В основния текст думите „инженерът – 
борден оператор,“ се заменят с „експертът 
по летателна инспекция“.
2. В т. 6 думите „инженера – борден опе­
ратор“ се заменят с „експерта по летателна 
инспекция“.
3. Точка 12 се заличава.
§ 14. В чл. 21 се правят следните изме­
нения и допълнения:
1. Досегашният текст става ал. 1.
2. Създава се ал. 2: 
„(2) Когато след наземна или летателна 
проверка, проведена без присъствието на 
инспектор от ГД „ГВА“, проверяваното съо­
ръжение е определено от присъстващите 
проверяващи лица по чл. 17, ал. 1, т. 1 или 2 
като „годно за експлоатация с ограничения“ 
или „негодно за експлоатация“, собственикът 
или ползвателят на съоръжението е длъжен 
незабавно да инициира излъчването на 
NOTAM съобщение за настъпилите промени 
или отклонения от действащите стандарти, 
технически и експлоатационни изисквания.“
§ 15. В допълнителните разпоредби се 
създава § 2а:
„§ 2а. По смисъла на тази наредба: 
1. „навигационно съоръжение за въздушна 
навигация и кацане“ е оборудване за управ­
ление на въздушното движение/аеронавига­
ционно обслужване съгласно чл. 2, т. 1 от 
Регламент (ЕС) 2023/1768; 
2. „летателна проверка“ е проверка или 
инспекция съгласно определението в т. 1.3.3, 
параграф – Inspection от Doc 8071, Volume I 
на ICAO, включваща серия от измервания, 
наблюдения и оценки, извършвани в полет, 
с цел установяване на степента на експлоа­
тационната годност на радионавигационното 
съоръжение.“
§ 16. Приложението към чл. 6 става при­
ложение № 1 и се изменя така: